Man tydens kaping vermoorDie verdagtes. Foto: SAPD Ao. Mpeile Talane, woordvoerder van die polisie, het gesê die paartjie was omstreeks 19:15 Woensdagaand naby die Lanseria T-aansluiting in Broederstroom, toe ŉ Toyota Quantum by hulle stilgehou en vyf mans uitgespring het. “Die mans was gewapen en het die paartjie beroof voordat hulle die man doodgeskiet en met die motor gevlug het.” Volgens Talane was die vermoorde man van Zimbabwe en het hy en sy vriendin glo in ŉ gehuurde motor gery. Die vyf verdagtes, tussen 19 en 32 jaar oud, is Donderdag in Atteridgeville in hegtenis geneem. “Die ondersoek het aan die lig gebring dat die verdagtes hulle al vir ŉ ruk lank in die omgewing van die vulstasie as verkeersbeamptes voordoen. Hulle nader slagoffers, bind hulle vas, rand hulle aan en beroof hulle.” Die gekaapte voertuig is intussen teruggevind en die polisie het ook op drie vuurwapens beslag gelê. Die verdagtes sal na verwagting vandag in die hof verskyn op aanklag van moord, kaping en die besit van ongelisensieerde vuurwapens en ammunisie.